Chez Dominiquen etuovi.
**Chez Dominique** oli Helsingin keskustassa sijainnut pohjoismais-ranskalainen arvostettu kahden Michelin-tähden ravintola. Vuonna 1998 perustetun ravintolan omisti ja sen keittiömestarina toimi Hans Välimäki. Chez Dominique toimi Ludviginkadulla vuodesta 1998 vuoteen 2006 ja sen jälkeen Rikhardinkadulla.

Vuonna 2001 Chez Dominique ja G.W. Sundmans saivat kumpikin yhden Michelin-tähden. Tätä ennen Suomessa ei ollut Michelin-tähdellä tunnustettua ravintolaa seitsemään vuoteen. Ravintola säilytti tähtensä vuonna 2002. Seuraavana vuonna Chez Dominiquelle myönnettiin toinen tähti. Näin siitä tuli Suomen historian ensimmäinen kahden Michelin-tähden arvoinen ravintola. Se säilytti asemansa ja jatkoi ainoana kahden tähden ravintolana vuoteen 2013. Vuosina 2011–2012 ravintola tavoitteli vielä kolmatta tähteä, johon ei ollut yksikään suomalainen ravintola koskaan yltänyt, eikä kolmen tähden ravintolaa ollut edes muualla Pohjoismaissa. Kolmatta tähteä ei kuitenkaan koskaan tullut ja lopulta sen tavoittelemisesta luovuttiin.

Chez Dominiquen ruoka-annos. 
Keväällä 2013 ravintola antoi ymmärtää lopettavansa toimintansa. Kyseessä oli kuitenkin liioiteltu markkinointitempaus, ja ennen lopettamista ravintola muuttui ensin muutaman kuukauden ajaksi *Bye Bye Dominique* -nimiseksi bistroksi. Elokuussa 2013 Chez Dominique antoi todellisen lopetusilmoituksensa. Ravintola suljettiin 5. lokakuuta 2013.

Aluehallintoviraston mukaan ravintolassa oli teetetty liikaa ylitöitä, eikä niistä maksettu lain mukaisia korvauksia.

Brittiläinen *Restaurant*-lehti sijoitti Chez Dominiquen vuonna 2009 vuosittaisella maailman 50 parhaan ravintolan listallaan parhaana suomalaisravintolana sijalle 21. Vuonna 2010 sijoitus oli 23. ja vuonna 2011 sijoitus oli 35:s. Vuonna 2013 sijoitus oli 67:s.

Lähteet
-------

1. ↑  Suomalaiset Michelin-ravintolat säilyttivät tähtensä *Helsingin Sanomat*.  14.3.2013.  Arkistoitu 13.3.2014. Viitattu 12.8.2015.
2. ↑  Jaana Laitinen: Skandinaavista ruokaa modernilla vivahteella *Helsingin Sanomat*.  22.3.2001. Viitattu 13.6.2022.
3. ↑  RAVINTOLAT | Chez Dominique palkittiin kilvellä *Helsingin Sanomat*.  25.10.2001. Viitattu 13.6.2022.
4. 1 2 3  Patrick Le Louarn, Minna Nalbantoglu: Kaksi helsinkiläisravintolaa sai Michelin-tähden *Helsingin Sanomat*.  20.3.2001. Viitattu 12.6.2022.
5. 1 2 3  Petteri Ala-Kivimäki HS: Hans Välimäen taistelu kolmannesta Michelin-tähdestä päätyi maalitolppaan: "Henkisesti ja fyysisesti raskas laji" *Helsingin Sanomat*.  26.12.2014. Viitattu 13.6.2022.
6. ↑  Minna Nalbantoglu: Helsinki pitää Michelin-tähtensä *Helsingin Sanomat*.  14.3.2002. Viitattu 13.6.2022.
7. 1 2  RAVINTOLAT | Chez Dominique saa toisen Michelin-tähden *Helsingin Sanomat*.  13.3.2003. Viitattu 13.6.2022.
8. ↑  Marja Salomaa HS: Michelin-ravintolat pitivät tähtensä *Helsingin Sanomat*.  15.3.2013. Viitattu 13.6.2022.
9. 1 2  Huippuravintola Chez Dominique lopettaa kahdeksi kuukaudeksi *Helsingin Sanomat*.  25.4.2013. Viitattu 13.6.2022.
10. ↑  Chez Dominique lopettaa – tällä kertaa oikeasti *Helsingin Sanomat*.  26.8.2013.  Arkistoitu 29.8.2013. Viitattu 26.8.2013.
11. ↑
12. ↑  Johanna Tikkanen HS: Tähtiravintola Chez Dominiquen ylityöt syynissä *Helsingin Sanomat*.  8.5.2013. Viitattu 13.6.2022.
13. ↑  Past List 2010 *The World’s 50 Best Restaurants*. William Reed Business Media Ltd. Viitattu 31.5.2016.
14. ↑  Past List 2011, The World’s 50 Best Restaurants
15. ↑  REUTERS–HS: Espanjalaisravintola julistettiin maailman parhaaksi *Helsingin Sanomat*.  30.4.2013. Viitattu 13.6.2022.

Aiheesta muualla
----------------

* Kuvia tai muita tiedostoja aiheesta **Chez Dominique** Wikimedia Commonsissa